Hrvatski sabor
20080507

Dobro je da čak i ovi tajkuni koji sada imaju te političke ambicije također dobiju te brojeve. Ti danas imaju recimo svakog pa na neki način imaju jedan dobar dio vlasti. Njima odgovara danas sve veća kontrola, sve veća rigoroznost države ako ni zbog čega da bi mogli lakše i bez konkurencije recimo poslovati. Oni doista danas mogu reći, evo od 2008. mi ćemo sada i pošteno. Tko će biti predmet najveće brige? Koga se u ovoj zemlji neće amnestirati? Recimo neće se amnestirati nekog malog obrtnika koji stavlja pločicu zida, nešto radi na crno, nadam se da se neće amnestirati ni kriminalca koji se bave drogom, švercom cigareta itd. ali amnestirat će se itekako one koji su devedesetih godina sudjelovali u pretvorbi na hrvatski način. Za malog čovjeka možemo reći dolaze "teška vremena". Kaže sada nedavno Pankretić oporezivat ćemo neobrađene poljoprivredne površine. Porez će se plaćati i na sportske transfere, zasigurno će uskoro doći dan kada će se plaćati porez i na kapitalnu dobit. Ok sve je to u redu.